

**Образец№10**

**ДОГОВОР-ПРОЕКТ!**

**№……………………………………..….**

Днес …………. 2019 год., в гр. Свищов, между:

**1. ОБЩИНА СВИЩОВ,** със седалище и адрес на управление гр. Свищов, ул. “Цанко Церковски“ № 2, ЕИК по Булстат: 0001339651430, ДДС № BG 000133965, тел. код: 0631, тел. 6-08-54; 6-06-88, факс: 6-05-04, e-mail: obshtina@svishtov.bg, представлявана от Генчо Божинов Генчев – Кмет и Нурджихан Чолакова – на длъжност Главен счетоводител на ОП „Чистота - Свищов”, в качеството им на ВЪЗЛОЖИТЕЛ от една страна

**и**

**2.** **….……………………….….**, със седалище и адрес на управление …………………………………………, ДДС № …………., ЕИК по БУЛСТАТ: ………., тел: ……….., факс: ………, представлявано от ………………., в качеството му на **ИЗПЪЛНИТЕЛ** сключва настоящия договор на основание чл.187, във връзка с чл.20, ал.3, т.2 от Закона за обществените поръчки, в съответствие с резултатите от проведена обществена поръчка чрез събиране на оферти с обява от Закона за обществените поръчки.

**І. ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши **„Доставка на специално работно облекло и обувки за нуждите на ОП „Чистота - Свищов”.**

**(2)** ИЗПЪЛНИТЕЛЯТ е длъжен да изпълни поетите ангажименти съобразно сключения договор.

**(3)** ИЗПЪЛНИТЕЛЯТ изпълнява договора с грижата на добър стопанин, при спазване на принципите на икономичност, ефикасност, ефективност, публичност и прозрачност, в съответствие с най-добрите практики в съответната област и с настоящия договор.

**ІІ. ЦЕНИ И НАЧИН НА ПЛАЩАНЕ**

**Чл.2.** **(1)** Общата стойност на договора е  **………..….** (словом: ………..) **лева без ДДС.**

**(2)** В стойността по ал.1 са включени всички разходи за изработване, опаковка, маркировка, транспортиране, доставка и разтоварване, такси, мита, печалба и други присъщи до мястото на доставка, посочено от Възложителя.

**(3) ВЪЗЛОЖИТЕЛЯТ** възлага, а **ИЗПЪЛНИТЕЛЯ** приема да извърши периодични доставки на артикулите/стоките, определени по вид, естество и качество, и други изисквания към артикулите/стоките - единична мярка, единична цена описани подробно в приложеното към настоящият договор Ценово предложение.

**(4) ВЪЗЛОЖИТЕЛЯТ** има право едностранно, през срока на действие на настоящия договор, да заявява в рамките на стойността на договора от всеки един от видовете и количества артикули/стоки, посочени от Изпълнителя в Ценово предложение.

**(5)** **ВЪЗЛОЖИТЕЛЯТ** няма задължение по настоящия договор да достигне потреблението съобразно стойността на договора. Възложителят има право, в съответствие с конкретната необходимост, да извършва заявка на артикули/стоки по вид и количество, които са в съответствие с реалната му необходимост.

**(6)** **ИЗПЪЛНИТЕЛЯТ** се задължава да извършва доставката на артикули/стоки, предмет на обществената поръчка, в съответствие с приетите техническо предложение и ценово предложение, които са неразделна част от настоящия договор.

**Чл.3.** **(1)** Цената се заплаща от **ВЪЗЛОЖИТЕЛЯ** **в срок до 30 (тридесет) календарни дни** след представяне на оригинална фактура за действително извършени доставки, придружена с приемо-предавателен протокол.

**(2)** Плащането се реализира по банков път, по банкова сметка на **ИЗПЪЛНИТЕЛЯ** както следва:

Банка: ……………

IBAN: ……………

BIC: ……………

**(3)** За извършване на плащанията **Изпълнителят** изготвя фактури.

**Чл.4.** Получаването на всяка доставка се документира с издаването от страна на **ИЗПЪЛНИТЕЛЯ** на приемо-предавателен протокол. Приемо-предавателните протоколи се издават най-малко в два екземпляра, единият от които остава за **ВЪЗЛОЖИТЕЛЯ.** В приемо-предавателните протоколи изрично се записват най-малко следните данни: получените стоки по вид, количество, единична цена без ДДС за всеки вид, стойност по видове, обща стойност, име и презиме на МОЛ – предал, МОЛ – приел и подписи на лицата.

**Чл.5.** **(1)** Общата стойност на извършените и отчетени по настоящия договор доставки на артикули/стоки, не може да надвишава стойността на договора.

**(2)** В случай, че размера на действително заявените количества на доставките е по-малък от предвидения, **ВЪЗЛОЖИТЕЛЯТ** няма ангажименти към **ИЗПЪЛНИТЕЛЯ** за компенсиране, под каквато и да било форма, за по-малкия обем.

**III. СРОК НА ДОГОВОРА**

**Чл.6.** **(1)** Срокът на изпълнение на договора е от датата на неговото подписване **до** **30.12.2019 година.**

**(2)** Срокът за изпълнение на доставката е до 20 (двадесет) календарни дни след подаване на заявка за необходимите количества по артикули и размери и представяне от **ИЗПЪЛНИТЕЛЯ** и одобряване от **ВЪЗЛОЖИТЕЛЯ** на мостри на специалното работно облекло и обувките.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.7**. **(1)** **ИЗПЪЛНИТЕЛЯТ** е длъжен:

**1.** да приема заявка изпратена по куриер, ел. поща или факс от **ВЪЗЛОЖИТЕЛЯ** за необходимото количество артикули/стоки, предмет на настоящия договор.

**2.** да доставя качествени артикули/стоки, предмет на настоящия договор, съответстващи на представените с техническото предложени мостри, в срока, определен в чл.6, ал.1 от настоящия договор.

**3.** да организира доставянето на артикули/стоки, предмет на настоящия договор до исканото от **ВЪЗЛОЖИТЕЛЯ** място в количества и видове посочени от **ВЪЗЛОЖИТЕЛЯ,** в срока указан в чл.6, ал.1 от настоящия договор;

**4.** да носи отговорност за всички вреди, нанесени на трети лица по време на изпълнението на настоящия договор.

**5.** да спазва техническите изисквания на **ВЪЗЛОЖИТЕЛЯ** посочени в техническата спецификация, неразделна част от настоящия договор.

**6.** да сключи договор/и за подизпълнение, ако е обявил в офертата си ползването на подизпълнители. В срок до три дни от сключването на договор/и за подизпълнение да изпрати оригинален екземпляр от договора на **ВЪЗЛОЖИТЕЛЯ**.

**7.** да следи и докладва за нередности при изпълнението на договора, когато е приложимо. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.

**8.** да съдейства при извършване на пълна документална проверка, а когато е приложимо: и проверка на място, за удостоверяване извършването на заявените за плащане дейности, на база сключения договор с Възложителя, и/или други приложими документи.

**9.** да не разпространява по никакъв начин сведения и факти станали му известни при изпълнение на настоящия договор в срок до една година от датата на изтичане на срока му, а именно: от информационната система на Възложителя; за пропускателния режим; контрола на достъп; видеонаблюдение и противопожарно известяване; физически и софтуерни мерки за сигурност; разположение и контрол на информационните активи.

**10.**да обезщети, предпази и защити **Възложителя** от и срещу всякакви действия, искове и загуби, възникващи от всяко действие или бездействие или права на трети страни, възникващи във връзка със запазени права и други форми на интелектуална собственост и използване (право на възпроизвеждане, разпространение).

**11.**  да възстановява суми по нередности, констатирани по повод изпълнение на дейностите по този договор, заедно с дължимата законна лихва и други неправомерно получени средства.

**12. Изпълнителят** няма право да се позове на незнание и/или непознаване на дейностите, свързани с изпълнение на предмета на този договор, поради която причина да иска изменение или допълнение към същия.

**13.** При приключване на този договор, независимо от основанието за това, **ИЗПЪЛНИТЕЛЯТ** е длъжен да предаде незабавно на лице, определено от **ВЪЗЛОЖИТЕЛЯ**, готовите до този момент материали, които по силата на този договор стават собственост на **Възложителя.**

**14.** да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелството, което предизвиква или може да предизвика подобен конфликт.

**(2)** **ИЗПЪЛНИТЕЛЯТ** има право:

1. да получи дължимото по представена фактура плащане за действително извършени доставки на артикули/стоки.

2. да иска от **ВЪЗЛОЖИТЕЛЯ** необходимото съдействие за изпълнение на доставката;

3. да променя цените на доставките единствено, когато са в интерес на **ВЪЗЛОЖИТЕЛЯ**.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.8 (1) ВЪЗЛОЖИТЕЛЯТ** има право:

**1.** когато **ИЗПЪЛНИТЕЛЯТ** се е отклонил от посочените в заявката количество и вид артикули/стоки по настоящия договор, да откаже приемането на част или цялото количество, както и да откаже да заплати съответното възнаграждение, докато **ИЗПЪЛНИТЕЛЯТ** не изпълни своите задължения съгласно договора.

**2.** когато недостатъците на доставените артикули/стоки, предмет на настоящия договор са съществени, или доставката не съответства на представените с офертата мостри, **ВЪЗЛОЖИТЕЛЯТ** разполага с правото да задължи **ИЗПЪЛНИТЕЛЯТ** да достави качествени артикули/стоки за негова сметка, в срок **до 24 часа от направената рекламация.**

**3.** да откаже плащане по представена от **ИЗПЪЛНИТЕЛЯТ** фактура, в която единичните цени са различни от предложените единични цени в Ценовото предложение или не отговарят на мострите.

**4.** При виновно забавяне на доставките по заявени количества **ВЪЗЛОЖИТЕЛЯТ** съставя протокол, който представя за съгласуване с **ИЗПЪЛНИТЕЛЯ.** Същият е длъжен в 3 (три) - дневен срок да подпише протокола или да възрази писмено. При непостигане на съгласие или неподписване на протокола в договорения срок, **ВЪЗЛОЖИТЕЛЯТ** има право да реализира правата си, заложени в чл.10.

**6.** да изисква от **ИЗПЪЛНИТЕЛЯ** да сключи и да му предостави договори за подизпълнение с посочените в офертата му подизпълнители (ако има такива).

**(2**) **ВЪЗЛОЖИТЕЛЯТ** е длъжен:

**1.** да представи на **ИЗПЪЛНИТЕЛЯ** писмена заявка изпратена по куриер, ел. поща или факс за необходимото му количество артикули/стоки, предмет на настоящия договор (по вид и количество).

**2.** да приеме заявените артикули/стоки, ако няма претенции към качеството на доставката, в срока по заявката направена от него, в деня, определен за доставката.

**3.** да заплати на **ИЗПЪЛНИТЕЛЯ** в срок съответното възнаграждение за извършената доставка по реда и при условията на настоящия договор.

**4.** да осъществява чрез своите контролни органи контрол върху изпълнението на договора.

**5.** да определи лица за свои представители, които да следят изпълнението на договора и да подписват необходимите документи.

**VІ. РЕКЛАМАЦИИ**

**Чл.9. (1)** Рекламациите за количество и качество се предявяват на **ИЗПЪЛНИТЕЛЯ** от **ВЪЗЛОЖИТЕЛЯ** или от негов представител, определен със заповед да осъществява контрол по изпълнението на настоящият договор.

**(2)** **ИЗПЪЛНИТЕЛЯТ** в срок **до 24 часа** от подаване на сигнал за рекламация допълва количеството на доставката и/или подменя некачествените артикули/стоки с качествени за своя сметка.

**VІІ. НЕУСТОЙКИ, САНКЦИИ И ОТГОВОРНОСТ**

**Чл.10.(1)** При забавено изпълнение от страна на **ИЗПЪЛНИТЕЛЯ** същият заплаща неустойка в размер на **0.05 %** от цената по чл.2 за всеки ден забава. В такъв случай **ВЪЗЛОЖИТЕЛЯТ** може да иска неустойката за забава заедно с изпълнение на дължимата престация, като за целта посочи и допълнителен срок за реализирането й.

**(2)** При виновно неизпълнение на задълженията по договора от страна на **ИЗПЪЛНИТЕЛЯ**, **ВЪЗЛОЖИТЕЛЯТ** има право едностранно да развали договора, със седемдневно писмено предизвестие отправено до другата страна (чл.87 от ЗЗД).

**(3)** **ВЪЗЛОЖИТЕЛЯТ** може да заяви на **ИЗПЪЛНИТЕЛЯ**, че разваля договора и без да даде срок, ако изпълнението е станало невъзможно изцяло или отчасти, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време. В този случай **ВЪЗЛОЖИТЕЛЯТ** има право да задържи гаранцията като неустойка за неизпълнение (компесаторна).

**(4)** За неизпълнение на договора се счита и доставка на артикули/стоки, обувки с показатели, различни от тези на предоставените с офертата каталози, снимки, брошури.

**Чл.11.** **ИЗПЪЛНИТЕЛЯТ** носи отговорност и поема за своя сметка всички вреди, нанесени на трети лица по време на изпълнение на договорените доставки, в следствие на негови действия или бездействия.

**Чл.12.** Евентуалните спорове се решават по съдебен ред по седалище на възложителя.

**VIII . ПРЕКРАТЯВАНЕ НА ДОГОВОРА**

**Чл.13.(1)** Настоящият договор се прекратява:

**1.** с изтичане на срока по чл.6 или с достигане на предвидената в чл.2 стойност;

**2.** по взаимно съгласие, изразено писмено като страните не дължат обезщетения;

**3.** от **ВЪЗЛОЖИТЕЛЯ**, ако в резултат на обстоятелства, възникнали след сключване на договора, същият не е в състояние да изпълни своите задължения. В този случай **ВЪЗЛОЖИТЕЛЯТ** дължи на **ИЗПЪЛНИТЕЛЯ** стойността на действително извършените до прекратяването на договора доставки и не дължи неустойки, лихви и пропуснати ползи от **ИЗПЪЛНИТЕЛЯ**;

**4.** при невъзможност за изпълнение на правата и задълженията по договора, изразяваща се в причина, която не може да се вмени във вина на нито една от страните по него, без да се дължат обезщетения.

**5.** с окончателното му изпълнение.

**(2)** Настоящият договор се разваля с едностранно предизвестие от **ВЪЗЛОЖИТЕЛЯ** при виновно неизпълнение от страна на **ИЗПЪЛНИТЕЛЯ**, при условията на чл.87 на ЗЗД.

**IХ. КОНФИДЕНЦИАЛНОСТ**

**Чл. 14.** **Изпълнителят** и **Възложителят** третират като конфиденциална всяка информация, получена при и по повод изпълнението на договора.

**Чл. 15.** **Изпълнителят** няма право без предварителното писмено съгласие на **Възложителя** да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**Чл. 16.** **Възложителят** гарантира конфиденциалност при използването на предоставени от **Изпълнителя** документи и материали по договора, като не ги предоставя на трети лица.

**X. НЕПРЕОДОЛИМА СИЛА**

**Чл. 17 (1)** Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

**(2)** Ако страната, която е следвало да изпълни свое задължение по договора е била в забава, тя не може да се позовава на непреодолима сила.

**(3)** „Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора.

**(4)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 7 (седем) дни от настъпването на непреодолимата сила. При неуведомяване се дължи обезщетение за настъпилите от това вреди.

**(5)** Докато трае непреодолимата сила, изпълнението на задълженията и свързаните с тях насрещни задължения се спира.

**(6)** Не представлява непреодолима сила събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства на **ВЪЗЛОЖИТЕЛЯ.**

**ХІ. ЗАКЛЮЧИТЕЛНИ КЛАУЗИ**

**Чл. 18.** Клаузите по настоящия договор не могат да бъдат променяни или допълвани.

**Чл. 19. (1)** Всички съобщения и уведомления между страните по настоящия договор са валидни ако са направени в писмена форма и са подписани от упълномощените представители на **ИЗПЪЛНИТЕЛЯ** или **възложителя**.

**(2)** За дата на съобщението се смята:

- датата на предаването – при ръчно предаване на съобщението срещу подпис от страна на надлежно упълномощено лице;

- датата на пощенското клеймо на обратната разписка – при изпращане по пощата;

- датата на изпращане – при изпращане по факс или електронна поща.

**(3)** Адресите за кореспонденция между страните по настоящия договор са както следва:

**1.** **За ВЪЗЛОЖИТЕЛЯ: ......................**

**2.** **За ИЗПЪЛНИТЕЛЯ: .........................**

**(4)** При промяна на адреса си за кореспонденция **ИЗПЪЛНИТЕЛЯТ** е длъжен незабавно да уведоми **ВЪЗЛОЖИТЕЛЯ**, в противен случай изпратената кореспонденция на посочения в настоящия договор адрес се счита за валидно връчена.

**Чл.20.(1)** Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(2) В случай на непостигане на договореност по реда на предходната алинея, всички спорове, породени от този Договор или отнасящите до него, включително спорове породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще бъдат решавани от Арбитражен съд при „**Европейска юридическа палата“ гр. София**, съобразно нейния правилник за дела основани на арбитражни споразумения. Езикът на арбитража ще бъде български. Място на арбитража: РБългария, гр. София 1111, ж.к. Гео Милев, ул. Н. Коперник 25.

Настоящият договор се състави в четири еднообразни екземпляра – три за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от настоящия договор са описаните по-долу приложения.

**ПРИЛОЖЕНИЯ**: 1. Техническа спецификация;

2. Техническо предложение;

3. Ценово предложение.

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**КМЕТ НА ОБЩИНА СВИЩОВ :.....……………… ....................………………................**

**ГЕНЧО ГЕНЧЕВ *(длъжност, име, подпис и печат)***

**ГЛ. СЧЕТОВОДИТЕЛ:………..……....**

**Нурджихан Чолакова**